Marian Godină a postat pe contul său de Facebook imaginile surprinse de body-cam-ul unui polițist rutier în comuna Păulești, județul Prahova. Potrivit înregistrării, imaginile au fost surprinse marți după-amiază în jurul orei 16.30.

”România trebuie să se schimbe, iar astfel de cazuri să nu mai existe! Când ai legitimație de consilier la Camera Deputaților, ai impresia că legea nu e și pentru tine. Începi să arunci legitimația și să încerci să intimidezi. Doar că asta nu prea mai merge, sunt și polițiști care nu se tem”, a scris Godină alături de filmare.

Din imagini se vede cum polițistul i se adresează unui șofer cu numele de Rădulescu și îi spune că a oprit într-o zonă în care există un indicator de ”oprire interzisă”.

Urmărește cel mai nou VIDEO Știri VIDEO ﻿Pe 2,3 milioane de lei bani publici, Lavinia Șandru îl laudă pe primarul Florea în emisiuni online

Șoferul îl amenință pe polițist spunându-i că ”Nu cred că vrei să ai un conflict cu mine”, și îi aruncă în față legitimația de la Camera Deputaților. În continuare, pe un ton amenințător îi spune agentului rutier ”Dă-i drumul și dă-mi amendă… hai că îți arăt eu ție”.

Mai mult, consilierul de la Camera Deputaților folosește un limbaj obscen la adresa polițistului apoi urcă la volanul mașinii sale și pleacă lăsându-și cartea de identitate și permisul la polițist.

Recomandări Poliția a intervenit în Sectorul 5 și a oprit dăruirea de telefoane mobile de către un ONG care a luat banii de la primăria condusă de Daniel Florea

După ce Godină a publicat imaginile pe pagina sa de Facebook, Rădulescu a declarat pentru observatorulph.ro că nu a încercat să îl intimideze pe agentul de poliție. ”Nu are treabă una cu alta. Toate documentele erau în portofel, inclusiv acea legitimație. Am fost amendat pentru staționare interzisă. Poate am fost puțin recalcitrant, îmi asum ce am făcut”.

În ceea ce privește limbajul folosit el a spus că ”A fost un limbaj nepotrivit, poate la nervi, pe care mi-l asum. Însă trebuie să știți că acel domn polițist demult mă vâna”.

VIDEO – Subiectul a fost dezbătut în emisiunea Libertatea „LA FIX”

Lucian Rădulescu, șoferul oprit de polițiști în Păulești, este consilier al deputatei PSD Laura Fulgeanu-Moagher.

El este cunoscut pentru activitatea sa în fotbal. Pe lângă activitatea de la Camera Deputaților, este director adjunct la CSM Ploiești, clubul municipalițății, care administrează și arena Ilie Oană, Sala Sporturilor Olimpia și hipodromul și, de la sfârșitul lunii iulie, președinte executiv al clubului Sportul Snagov (liga a doua).

A fost conducător, de asemenea, la FC Vaslui, Petrolul Ploiești sau Conpet Ploiești și a lucrat ca impresar în firma fraților Becali.

VIDEO | Dezvăluiri incredibile la GSP Live, despre directorul adjunct de la CSM Ploiești. „Cum am rămas fără 50.000 de euro din conturi. Îi place să i se spună Becali de Ploiești”





PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Descoperirea din Marea Neagră care pune România pe harta ISTORICĂ a lumii! AM REUȘIT! „Este cea mai veche din istoria omenirii”

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție